***การจัดแบ่งหมวดหมู่***

***หนังสือ Kamala Sukosol’s Floral Standards: Decorating with Flowers***

**บทที่ 1 Days of Wine and Rose : การจัดโต๊ะมื้อค่ำแบบทางการ**

มีปัจจัยหลายอย่างที่ต้องคำนึงถึงก่อนการจัดโต๊ะ นอกจากคุณภาพในการบริการแล้ว การจัดดอกไม้ประดับบนโต๊ะอาหารเองก็มีความสำคัญไม่แพ้กัน การจัดดอกไม้นั้น สามารถจัดได้ในทั้งแนวตั้งหรือแนวนอน การเลือกแจกัน, เทียน และอื่นๆ ให้เข้ากับแนวความคิดที่วางไว้ และทุกการประดับตกแต่งจะเป็นตัวช่วยเสริมความงดงามให้กับโต๊ะอาหาร แต่กระนั้นก็ต้องคำนึงถึงการไม่บดบังสายตาของผู้ร่วมโต๊ะอาหาร และยังช่วยให้เจ้าบ้านดึงความสนใจจากแขกในการสนทนาได้เป็นอย่างดีอีกด้วย

**บทที่ 2 It Might As Well Be Spring : งดงามด้วยดอกทิวลิป**

ไม่มีดอกไม้ใดๆ ที่จะแสดงความเป็นดัชท์ได้ดีเท่าดอกทิวลิปที่แสนสวย ตรึงตาตรึงใจนี้อีกแล้ว ถึงแม้ก้านที่ยาวของดอกทิวลิป แลดูจะเป็นอุปสรรคในการจัดให้สวยงาม แต่กมลา สุโกศล ก็สามารถดึงความงดงามที่แท้จริงออกมาได้ ไม่ว่าจะจัดในแนวตั้งประดับตามมุมต่างๆ ในบ้าน หรือจัดให้ดูอ่อนช้อยบนโต๊ะอาหารก็ย่อมได้เช่นกัน

**บทที่ 3 What a Wonderful World : ความอ่อนช้อยของดอกกล้วยไม้**

เมืองไทยเต็มไปด้วยความงดงามอันเป็นเอกลักษณ์ของดอกกล้วยไม้นานาพันธุ์ ทั้งสีสันและขนาดที่หลากหลาย ทำให้กล้วยไม้ เป็นดอกไม้ที่โดดเด่นสำหรับการตกแต่ง ที่จะทำให้ทุกมุมของบ้านดูสวยงามในแบบไทย

**บทที่ 4 All Or Nothing At All : อิเคะบานะ (การจัดดอกไม้แบบญี่ปุ่น)**

ในการจัดดอกไม้แบบญี่ปุ่นนั้น ไม่สามารถเพิ่มหรือตัดส่วนใดออกโดยที่จะไม่ทำให้เสียสมดุลได้เลย การจัดดอกไม้ทั้งหมดนั้นจะแสดงให้เห็นถึงความสมดุล ความไตร่ตรอง และความอ่อนโยน ซึ่งหลอมรวมเป็นอันหนึ่งอันเดียวกัน และสื่อถึงความสงบชองธรรมชาติอย่างแท้จริง

**-2-**

**บทที่ 5 As Time Goes By : ต้อนรับเทศกาลประจำปี**

 ในช่วงโอกาสพิเศษต่างๆ เช่น วันวาเลนไทน์, วันตรุษจีน, วันคริสต์มาส ฯลฯ การจัดโต๊ะอาหารด้วยดอกไม้อย่างเดียวคงไม่เพียงพอ การมีความสร้างสรรค์มากเท่าไหร่ ยิ่งเพิ่มสีสันให้กับเทศกาลพิเศษนั้นๆ ทั้งแจกัน ของประดับ ดอกไม้ เทียนและอื่นๆ ต้องเข้ากันได้อย่างลงตัว นอกจากนั้นทุกชิ้นงานยังเต็มไปด้วยเรื่องราวให้แขกทุทกท่านได้หยิบยกมาเป็นหัวข้อสทนาได้อย่างสนุกสนาน

**บทที่ 6 Lush Life : แต่งแต้มสีสันด้วยผลไม้, ผัก และใบไม้นานาชนิด**

การจัดโต๊ะอาหารไม่จำเป็นต้องใช้แต่ดอกไม้เพียงอย่างเดียว แต่สามารถแต่งแต้มสีสันบนโต๊ะให้งามตระการตาได้ไม่ยากด้วยพืชผัก ผลไม้ เพราะประเทศไทยนั้นอุดมสมบูรณ์ เต็มไปด้วยสีสันของพืชผัก ผลไม้หลากหลายชนิด ทั้งสีเหลืองของมะม่วง สีม่วงของมังคุด หรือสีชมพูของแก้วมังกร ก็มีให้ท่านได้เลือกสรร

**บทที่ 7 Summertime : อัล เฟรสโก้ ไดนิ่ง (การสังสรรค์กลางแจ้งที่แสนอบอุ่น)**

สภาพอากาศในเมืองไทยนั้น เหมาะที่จะจัดงานเลี้ยงสังสรรค์หรือมื้ออาหารกลางแจ้งได้ตลอดปี ไม่ว่าจะเป็น งานเลี้ยงวันเกิดของเด็กๆ ที่เต็มไปด้วยความสนุกสนาน ของลูกโป่งหลากสีสัน และตุ๊กตาของเล่นน่ารักมากมาย อิ่มอร่อยกับมื้อกลางวันริมสระ หรือจะจิบชายามบ่ายในสวน ซึ่งความสวยงามในการจัดแต่งก็สามารถทำให้เพลิดเพลินได้ไม่รู้ลืม

**บทที่ 8 Easy Living : การเลือกภาชนะสำหรับการจัดดอกไม้**

ความสวยงามไม่ได้เกิดจากความหรูหรา ฟุ่มเฟือย หากแต่เกิดจากการที่รู้ว่า ทำอย่างไรจึงจะสวย ถึงแม้ดอกไม้ หรือภาชนะที่นำมาใช้จะมีราคาถูก หาได้ทั่วไป แต่ถ้าทำด้วยใจแล้ว ก็สามารถจัดให้งดงาม หรูหรา ประหนึ่งผลงานชิ้นโบแดง นอกจากนี้ สำหรับกมลา สุโกศลแล้ว แจกัน หรือภาชนะที่ใช้นั้น เป็นเคล็ดลับในการจัดดอกไม้ให้สวย หรือหมายถึง ภาชนะเป็นกุญแจสำคัญในการเลือกว่าควรใช้ดอกไม้ชนิดใดนั่นเอง

🏵🏵🏵🏵🏵🏵🏵🏵🏵🏵🏵🏵🏵🏵🏵🏵🏵🏵🏵🏵🏵🏵🏵🏵🏵🏵🏵🏵🏵🏵